འདི་ག་ཚགས་པར་ཁང་དུ་པེ་ཅིང་ནས་གློག་འཕྲིན་འབྱོར་གསལ།བུད་མེད་འགོ་ཁྲིད་ལས་བྱེད་པ་དང་བུད་མེད་ཆེད་ལས་ལག་རྩལ་མི་སྣའི་ནུས་པ་འདོན་སྤེལ་གང་ལེགས་བྱ་ཆེད་ཉེ་ཆར་ཀྲུང་དབྱང་རྩ་འཛུགས་པུའུ་དང་མི་ཤུགས་ཐོན་ཁུངས་དང་སྤྱི་ཚོགས་འགན་སྲུང་པུའུ་ཡིས་ཏང་སྲིད་ལས་ཁུངས་དང་མི་དམངས་མཉམ་སྡེབ་ཁྲོད་ཀྱི་ཁྲུའུ་རིམ་པ་རྒན་པ་དང་གཞོན་པ་དང་དེ་བཞིན་དེ་དང་འདྲ་བའི་གོ་གནས་ཡོད་པའི་བུད་མེད་ལས་བྱེད་པ་དང་།བྱ་གཞག་ཚན་པའི་ནང་གི་ཏང་དོན་དང་སྲིད་འཛིན་དོ་དམ་ལས་དོན་གྱི་འགན་འཁུར་མཁན་ཁྲུའུ་རིམ་པ་རྒན་པ་དང་གཞོན་པ་དང་མཚུངས་པའི་བུད་མེད་ལས་བྱེད་པ།མཐོ་རིམ་ལས་གནས་ཀྱི་ཐོབ་ཐང་ཡོད་པའི་བུད་མེད་ཆེད་ལས་ལག་རྩལ་མི་སྣ་བཅས་ཡིན་ཕྱིན་ལོ་ཧྲིལ་པོར་སླེབས་སྐབས་ལས་འཁྱུར་ངལ་གསོ་རྒྱག་ཆོག་པའི་བརྡ་ཐོ་བཏང་བ་རེད།